Source: http://staryweb.bernolakovo.sk/samospr/poriadky/obecna_policia.htm
Timestamp: 2019-07-17 23:29:46+00:00
Document Index: 15719512

Matched Legal Cases: ['§ 3', '§ 7', '§ 58', '§ 9', '§ 6', '§ 5', '§ 9', '§ 6']

Obecná polícia je poriadkový útvar obce Bernolákovo, pôsobiaci pri zabezpečovaní
verejného poriadku a ochrany životného prostredia na území obce Bernolákovo /ďalej
len „obec“/. Podieľa sa na ochrane dôstojného života obyvateľov a návštevníkov obce.
a/ príslušníci obecnej polície skladajú sľub na verejnosti,
b/ sa príslušníci obecnej polície zúčastňujú spoločenských podujatí
organizovanými orgánmi obce,
c/ sa obecná polícia zúčastňuje pietneho aktu v prípade úmrtia zamestnanca
obecnej polície pri plnení úloh obecnej polície.
1/ Obecná polícia plní tieto úlohy:
a/ zabezpečuje verejný poriadok v obci, chráni jeho obyvateľov a iné osoby v obci
pred ohrozením ich života a zdravia,
b/ chráni majetok obce a občanov pred poškodením, zničením, stratou alebo pred
zneužitím i s využitím ústrední zabezpečujúcich signalizáciu a iných
zabezpečovacích systémov /pulty centralizovanej ochrany/ 1,
c/ dbá o ochranu životného prostredia v obci,
d/ dbá o dodržiavanie poriadku, čistoty a hygieny na uliciach a iných verejných
priestranstvách a verejne prístupných miestach v obci,
e/ vykonáva všeobecné nariadenia v obci /ďalej len „nariadenie“/, uznesenia
obecného zastupiteľstva, rozhodnutia starostu súvisiacich s plnením úloh obecnej
f/ ukladá a vyberá v blokovom konaní pokuty za priestupky ustanovené osobitným
predpisom 2/ a tiež za priestupky proti bezpečnosti a plynulosti cestnej premávky
spáchané neuposlúchnutím zákazu, ktorý vyplýva z miestnej úpravy cestnej
premávky vykonanej dopravnými značkami a dopravnými zariadeniami 3/, ak tak
ustanovuje osobitný zákon 4/,
g/ oznamuje príslušným orgánom porušenie právnych predpisov, ktoré zistí pri
plnení svojich úloh a ktorých riešenie nepatrí do pôsobnosti obce,
h/ plní úlohy na úseku prevencie v rozsahu pôsobnosti ustanovenej v zákone
o obecnej polícii.
2. Plní osobitné úlohy, ktoré sú jej ustanovené obcou, ak možnosť ich uloženia stanovujú
osobitné zákony.
a/ plní úlohy podľa pokynov starostu,
b/ podieľa sa na záchranných prácach v prípade vzniku živelných pohrôm a iných
mimoriadnych udalostí,
c/ predkladá starostovi návrhy na uloženie pokuty podľa osobitného predpisu a
vedie o nich evidenciu.
1/ § 3 ods.1 písm. b/ zák. č.564/1991 Zb. o obecnej polícii v znení neskorších predpisov
§ 7 ods.2 písm. b/ zák. č.138/1990 Zb. o majetku obcí v znení neskorších predpisov
2/ zákon SNR č. 372/1990 Zb. o priestupkoch v znení neskorších predpisov
3/ zákon č.315/1996 Z.z. o premávke na pozemných komunikáciách
4/ § 58 ods.3 písm. e/ zákona č.250/1994 Z.z., ktorým sa mení a dopĺňa zákon SNR č.372/1990 Zb. o priestupkoch
V znení neskorších predpisov a zákon SNR č. 564/1991 Zb. o obecnej polícii v znení neskorších predpisov
Organizácia, stupne riadenia, zodpovednosť
a početný stav obecnej polície
Organizácia a početné stavy obecnej polície sa určujú na základe návrhu náčelníka
s prihliadnutím na zvláštnosti a rozsah plnenia úloh.
Zmenu organizácie a celkových plánovaných početných stavov obecnej polície na
návrh náčelníka s prihliadnutím na zvláštnosti a rozsah plnenia úloh obce schvaľuje
obecné zastupiteľstvo. Prijaté opatrenia predloží obecnému zastupiteľstvu na
schválenie na jeho najbližšom zasadnutí.
Sídlom veliteľstva obecnej polície je Dom služieb, Viničná č.2, Bernolákovo. Obecná
polícia sa člení:
a/ veliteľstvo obecnej polície
aa/ náčelník
ab/ zástupca náčelníka
ac/ príslušníci obecnej polície
b/ útvary veliteľstva /bude platné až po dostatočnom počte príslušníkov/
ba/ vnútro - organizačný referát
bb/ dispečing – operačné stredisko
a/ náčelník
b/ zástupca náčelníka
Útvary obecnej polície sú riadené podľa zásady jedného zodpovedného riadiaceho
príslušníka. Každý príslušník má len jedného bezprostredne nadriadeného, od
ktorého dostáva príkazy a úlohy, ktorému zodpovedá za ich plnenie. V podmienkach
obecnej polície je táto kompetencia zverená náčelníkovi.
Pre funkčné útvary veliteľstva sú stanovené pracovné pozície /po dobudovaní obecnej
polície/ informátor, referent policajt. Schému organizačnej štruktúry, početné stavy
príslušníkov, organizačné stupne riadenia a pracovné pozície upravujú prílohy 3 a 4.
Náplne jednotlivých pracovných pozícií príslušníkov obecnej polícii budú uvedené
v popise pracovných činností.
Na čele obecnej polície je náčelník obecnej polície /ďalej len „náčelník“/, ktorého na
návrh starostu vymenúva a odvoláva obecné zastupiteľstvo. Je nadriadený všetkým
zamestnancom obecnej polície. Za svoju činnosť zodpovedá starostovi.
a/ zástupcu náčelníka
b/ príslušníkov obecnej polície.
Náčelník organizuje, riadi a zodpovedá za činnosť obecnej polície, k príslušníkom
obecnej polície robí právne úkony za zamestnávateľa. Za tým účelom najmä:
a/ zastupuje obecnú políciu navonok, vo svojej práci využíva poznatky z činnosti
obecných a mestských polícií v tuzemsku i v zahraničí a ktorými spolupracuje,
b/ predkladá starostovi obce návrhy právnych úkonov v pracovnoprávnych
vzťahoch a návrhy na udelenie odmien zamestnancom obecnej polície 5/.
c/ organizuje a riadi prácu zamestnancov obecnej polície. Za tým účelom vydáva
záväzné príkazy , nariadenia a pokyny,
d/ predkladá starostovi správy na úseku verejného poriadku v obci a o výsledkoch
obecnej polície. O závažných udalostiach ho informuje okamžite,
e/ spolupracuje s veliteľom príslušného útvaru Policajného zboru, orgánmi štátnej
zdravotníckej správy, orgánmi životného prostredia, Hasičským a záchranným
zborom a inými orgánmi 6/,
f/ predkladá starostovi požiadavky na zabezpečenie činnosti obecnej polície
a zodpovedá za hospodárne využívanie zverených prostriedkov,
g/ zabezpečuje odbornú prípravu a výcvik príslušníkov obecnej polície,
h/ zabezpečuje úlohy vyplývajúce z bezpečnosti a ochrany zdravia pri práci,
z ochrany pred požiarom a úlohy pri zabezpečovaní civilnej ochrany,
i/ plní ďalšie úlohy podľa pokynov starostu.
a/ zástupca náčelníka v ustanovenom rozsahu týmto organizačným poriadkom
príkazu náčelníka a na základe rozhodnutí náčelníka,
b/ ostatní príslušníci obecnej polície v rozsahu splnomocnenia, alebo stanovenou
pracovnou náplňou k ich stupňu riadenia alebo pracovnej pozícii.
Zástupca náčelníka /ďalej len „zástupca“/ zastupuje náčelníka v čase jeho
neprítomnosti v rozsahu jeho práv a povinností, okrem vecí, ktoré si náčelník vyhradil
len do svojej pôsobnosti. Za svoju činnosť zodpovedá náčelníkovi.
a/ organizovať, riadiť a kontrolovať rajonizáciu, určovať hranice rajónov /okrskov/,
metodický riadiť výkon služby a určovať zodpovednosť k významným objektom
a veciam v majetku obce, občanom, prípadne ďalším objektom,
b/ organizovať, metodický riadiť a kontrolovať činnosť príslušníkov obecnej
c/ predkladať náčelníkovi denné situačné správy, informácie a návrhy opatrení na
úseku verejného poriadku v obci, kontrolovať plnenie prijatých opatrení
a vyhodnocovať ich efektívnosť,
d/ zúčastňovať sa na zasadaniach komisie verejného poriadku obecného
e/ vypracúvať plány služieb príslušníkov obecnej polície,
f/ plní ďalšie úlohy podľa pokynov náčelníka.
3. Zástupcu náčelníka menuje na návrh náčelníka starosta obce.
5/ § 9 zákonníka práce
6/ § 6 ods.1 zákona o obecnej polícii
Útvarmi veliteľstva sú
a/ vnútro – organizačný referát
b/ dispečing – operačné stredisko
a/ evidenciu služieb príslušníkov obecnej polície,
b/ vedie evidenciu prideleného majetku a technických prostriedkov obecnej polície,
c/ vedie evidenciu zbraní a streliva,
d/ vedie evidenciu a vybavovanie sťažností a podaní došlých na obecnú políciu
e/ prejednáva priestupky a vedie o nich evidenciu,
f/ spolupracuje s útvarmi PZ, Hasičského a záchranného zboru, orgánmi verejného
zdravotníctva, životného prostredia, organizáciami pôsobiacimi v obci a inými
g/ plní ďalšie operatívne úlohy podľa pokynu náčelníka.
a/ preberá informácie od občanov, polície a iných orgánov,
b/ je v stálom kontakte s obecnými policajtmi,
c/ operatívne oznamuje narušenia objektov v majetku obce, občanov a iných
právnických osôb,
d/ plní ďalšie úlohy podľa pokynov náčelníka
Príslušníci obecnej polície sú zamestnancami obce. Pri plnení úloh výkonu mestskej
polície majú postavenie verejného činiteľa 7/. Pri svojej činnosti sa riadia zákonmi
a inými všeobecne záväznými predpismi, najmä zákonom o obecnej polícii, zákonom
o verejnej službe a Zákonníkom práce. Osobitné zásady podriaďovania sa pracovným
príkazom, ich plnenie a osobitné požiadavky na osobitný vzhľad príslušníka obecnej
polície počas práce stanoví starosta v pracovnom poriadku obecnej polície.
Príslušník obecnej polície Bernolákovo skladá sľub 8/. Sľub sa zakladá
zamestnancovi obecnej polície do jeho osobného spisu.
Plniť úlohy obecnej polície môže len príslušník, ktorý spĺňa podmienky uvedené v
§ 5 a 25 zákona o obecnej polícii v znení neskorších predpisov.
7/ § 9 ods.1 Zákonníka práce
8/ § 6 ods.1 písm. c/ zákona o obecnej polícii
Príslušníkovi obecnej polície prislúcha hodnostné označenie. Podrobnosti
o hodnostnom označení na návrh náčelníka stanoví starosta v pracovnom poriadku
obecnej polície.
Obecná polícia môže fyzickým a právnickým osobám na ich požiadanie poskytovať
služby v zmysle kompetencie vymedzenej zákonom o obecnej polícii.
Činnosť podľa ods.1 môže obecná polícia vykonávať len vtedy, ak tým nebude
znížená akcieschopnosť obecnej polície na plnenie jej úloh.
Poskytovanie odborných služieb obecnou políciou fyzickým osobám a právnickým
osobám sa vykonáva na základe zmluvy a za finančnú úhradu.
Zmluvy o poskytovaní odborných služieb obecnou políciou fyzickým osobám
a právnickým osobám uzatvára v mene obce starosta.
Službou sa na účely tohto organizačného poriadku rozumie plnenie pracovných úloh
príslušníkov obecnej polície zaradených v stanovenej pracovnej pozícii alebo
v stanovenom stupni organizačného riadenia týmto organizačným poriadkom.
Za výkon služby, v súlade s týmto organizačným poriadkom zodpovedajú všetci
príslušníci obecnej polície zaradení v stupňoch organizačného riadenia. Za tým
účelom vydáva náčelník záväzné pokyny. Tieto sú oprávnením náčelníka určovať
a ukladať podriadeným zamestnancom pracovné úlohy, organizovať, riadiť
a kontrolovať ich prácu.
Na vzťahy neupravené týmto organizačným poriadkom sa uplatní Zákonník práce
zákon o verejnej službe a zákon o obecnej polícii.
Organizačný poriadok obecnej polície bol schválený 4. marca 2008 uznesením číslo
8/2/ /2008. Tento organizačný poriadok nadobúda účinnosť 1.mája 2008.